Orang Tamil

**Orang Tamil**, juga dikenali sebagai **Tamilar**(, dalam bentuk tunggal atau ,  dalam bentuk jamak), atau ringkasnya **Tamil** adalah Kumpulan etnolinguistik Bangsa Dravidia  yang bertutur Tamil dan  keturunan mereka yang berasal terutamanya ke negeri India Selatan di Tamil Nadu, Wilayah Kesatuan Puducherry, dan Sri Lanka Bahasa Tamil adalah salah satu Bahasa klasik yang paling lama bertahan di dunia
dengan lebih 2000 tahun kesusasteraan Tamil, termasuk puisi Sangam, yang dikarang antara 300 SM dan 300 CE. Orang yang bercakap Tamil dan dilahirkan dalam puak Tamil dianggap Tamil.

Tamil membentuk 5.9% daripada populasi di India (tertumpu terutamanya di Tamil Nadu dan Puducherry), 15% di Sri Lanka (tidak termasuk Eelam Moors),  7% di Malaysia, dan 5% di Singapura.

Dari abad ke-4 SM, pembandaran dan aktiviti perdagangan di sepanjang pantai barat dan timur Tamilakam yang kini dikenali sebagai Kerala dan Tamil Nadu membawa kepada pembangunan empat empayar Tamil yang besar, Chera, Chola,Pandya, dan Pallava.Kerajaan Jaffna, yang didiami oleh Eelam Tamil, pernah menjadi salah satu kerajaan terkuat di Sri Lanka dan menguasai sebahagian besar utara pulau itu.

Orang Tamil terkenal kerana pengaruh mereka terhadap perdagangan serantau di seluruh Lautan Hindi.Artefak yang menandakan kehadiran pedagang Rom menunjukkan bahawa perdagangan langsung aktif antara Rom Purba dan India Selatan, dan Pandya direkodkan telah menghantar sekurang-kurangnya dua kedutaan terus kepada Maharaja Rom Augustus di Rom. Pandyas dan Cholas secara historis aktif di Sri Lanka. Dinasti Chola berjaya menyerang beberapa kawasan di Asia Tenggara, termasuk Srivijaya  dan negeri kota Kedah..Persatuan Tamil zaman pertengahan dan organisasi perdagangan seperti Ayyavole dan Manigramam memainkan peranan penting dalam rangkaian perdagangan Asia Tenggara.

Pedagang Pallava dan pemimpin agama mengembara ke Asia Tenggara dan memainkan peranan penting dalam budaya Indianisasi di rantau ini. Askara yang dibawa oleh pedagang Tamil ke Asia Tenggara, seperti  Askara Grantha dan Aksara Pallava, mendorong perkembangan banyak askara Asia Tenggara seperti Aksara Khmer, Hanacaraka ,Aksara Kawi,Askara Batak, Aksara Baybayin, dan Abjad Thai.

## Etimologi
Tidak diketahui sama ada istilah Tamil "Tamiḻar" dan padanannya dalam Prakerta seperti "Damela", "Dameda", "Dhamila" dan "Damila" adalah panggilan yang digunakan oleh orang Tamil sendiri atau istilah yang digunakan oleh orang luar untuk merujuk mereka.Bukti epigrafi mengenai etnik yang dikenali sedemikian ditemui di Sri Lanka kuno, di mana beberapa prasasti yang ditemui sejak abad ke-2 SM menyebut orang "Damela" atau "Dameda".Prasasti Hathigumpha yang terkenal, dari pemerintah Kalinga Kharavela, merujuk kepada  T(ra)mira samghata (Konfederasi pemerintah Tamil) yang bertarikh 150 SM. Ia juga menyebut bahawa liga kerajaan Tamil itu telah wujud 113 tahun sebelum itu.Di Amaravati (kini terletak di Andhra Pradesh), terdapat prasasti yang merujuk kepada "Dhamila-vaniya" (pedagang Tamil) yang boleh diiktirafkan berasal dari abad ke-3 Masihi.

Cerita Jataka Buddha yang dikenali sebagai Akiti Jataka turut menyebut tentang "Damila-rattha" (dinasti Tamil). Terdapat hubungan perdagangan antara Empayar Rom dan Wangsa Pandya.Menurut catatan Strabo, ahli sejarah dan ahli geografi Yunani Hellenistik, Maharaja Rom, Augustus, telah menerima seorang duta di Antokiah daripada seorang raja bernama Pandyan dari Dramira.Oleh itu, jelaslah bahawa sekurang-kurangnya 300 SM, identiti etnik Tamil telah terbentuk sebagai kumpulan yang berbeza.mempunyai kaitan etimologi dengan Tamil, bahasa yang dituturkan oleh orang Tamil. Southworth mencadangkan bahawa nama tersebut berasal daripada "tam-miz" > "tam-iz" yang membawa maksud "cakap sendiri" atau "bahasa kita sendiri".
## Sejarah

### Di India
#### Zaman Prasejarah
Mungkin bukti terawal kehadiran orang Tamil di Tamil Nadu moden adalah penemuan kubur tempayan megalit.  Kubur-kubur ini dianggarkan wujud sejak sekitar 1500 SM dan seterusnya, ditemui di pelbagai lokasi di Tamil Nadu, terutamanya di Adichanallur di Daerah Thoothukudi. Menariknya, ciri-ciri kubur tempayan ini bersesuaian dengan gambaran upacara pengebumian yang terdapat dalam kesusasteraan Tamil klasik.

Selepas abad ke-10 Masihi, pelbagai legenda tentang  orang Tamil mula tersebar luas. Menurut Iraiyanar Agapporul, catatan abad ke-10/11 pada kesusasteraan Sangam, tanah Tamil dahulunya meliputi kawasan selatan semenanjung India (Kumari Kandam) yang melangkaui sempadan semula jadi, merangkumi 49 nadu (pembagian) . Kononnya tanah tersebut telah musnah akibat banjir besar. Legenda Sangam turut menambah seri tentang legenda orang Tamil dengan menyatakan kewujudan aktiviti kesusasteraan yang berterusan selama puluhan ribu tahun dalam tempoh tiga Sangam.
#### Tempoh klasik
Tamil kuno mempunyai tiga buah negara monarki, diketuai oleh raja yang digelar "Vendhar" dan beberapa ketua puak, diketuai oleh ketua yang dikenali dengan gelaran umum "Vel" atau "Velir". Pada peringkat tempatan yang lebih bawah, ketua-ketua klan digelar "kizhar" atau "mannar".Raja dan ketua-ketua Tamil sering berkonflik antara satu sama lain, terutamanya disebabkan oleh perebutan kuasa wilayah dan harta benda. Istana diraja lebih berfungsi sebagai tempat perhimpunan sosial dan bukannya tempat untuk menjalankan kuasa. Sebaliknya, istana ini menjadi pusat pengagihan sumber.Kesusasteraan Sangam Tamil kuno dan karya gramatikal seperti Tolkāppiyam, Pattuppattu (sepuluh puisi idyll), dan Ettuttokai (lapan koleksi) turut memberi gambaran tentang masyarakat Tamil kuno.Raja merupakan penaung seni, dan hasil seni yang banyak wujud dari tempoh ini. Kesusasteraan tersebut menunjukkan bahawa banyak amalan budaya yang dianggap unik Tamil berasal dari tempoh klasik.

Teks Purananuru merupakan sumber yang amat berguna untuk memahami budaya dan tradisi Tamil kuno, terutamanya kehidupan awam di Tamil Nadu kuno. Teks ini menyatakan bahawa beberapa raja percaya bahawa upacara korban Vedik membantu menegakkan keadilan dan membawa kesejahteraan kepada negara .Veda dianggap sebagai kitab Keadilan dan tidak membicarakan tentang materialisme dan kekejaman.

Pertanian merupakan kegiatan yang penting pada zaman ini, dan terdapat bukti bahawa rangkaian saliran air telah dibina seawal abad ke-3 Sebelum Masihi.Perdagangan dalaman dan luaran Tamil kuno berkembang pesat, dan terdapat bukti hubungan penting dengan Rom kuno.  Banyak syiling Rom dan tanda-tanda kehadiran pedagang Rom telah ditemui di Karur dan Arikamedu.Terdapat bukti bahawa sekurang-kurangnya dua utusan telah dihantar kepada Maharaja Rom, Augustus, oleh raja-raja Pandya.Serpihan tembikar dengan tulisan Tamil juga ditemui dalam ekskavasi di Laut Merah, menunjukkan kehadiran saudagar Tamil di sana.Teks "Perjalanan Laut Eritrea", catatan pengembara Yunani tanpa nama dari abad ke-1, memberikan gambaran terperinci tentang pelabuhan-pelabuhan kerajaan Pandya dan Chera di "Damirica" serta aktiviti perdagangan mereka. "Periplus" turut menyatakan bahawa eksport utama Tamil kuno ialah lada hitam, malabathrum, mutiara, gading, sutera, nardus, berlian, nilam dan tempurung kura-kura.

Tempoh klasik berakhir sekitar abad ke-4 Masihi akibat serangan Kalabhra, yang dikenali sebagai kalappirar dalam kesusasteraan dan inskripsi Tamil. Penceroboh ini digambarkan sebagai 'raja jahat' dan 'orang barbar' yang datang dari tanah utara negara Tamil, tetapi ahli sejarah moden berpendapat bahawa mereka mungkin puak bukit yang tinggal di utara negara Tamil.  Tempoh ini, yang biasa disebut sebagai Zaman Kegelapan negara Tamil, berakhir dengan kebangkitan Dinasti Pallava.


File:Souttoukeny, sarcofago da una sepoltura megalitica, II sec. ac..JPG|Pengebumian sarkofagus megalitik dari Tamil Nadu
File:ಬಂಗಾರದ ವಾದವೇ, ಫುನೆರರಿ ಚೇಂಬರ್, ೨ ನೆಯ ಶತಮಾನ, ತಮಿಳ್ ನಡು. (Tamil Nadu).jpg| Barang kemas Virampatnam dari pengebumian mayat, abad ke-2 SM, Tamil Nadu.
Image:SouttoukenyJewelry2ndCenturyBCE.jpg| Barang kemas Souttoukeny, abad ke-2 BCE, Tamil Nadu
File:Periplous_of_the_Erythraean_Sea.svg| Peta perdagangan lautan purba, dan pelabuhan Tamilakam
File:South India in Sangam Period.jpg|Tamiḻakam semasa Period Sangam 

#### Tempoh Imperial (Abad ke-3 Masihi - Abad ke-13 Masihi)
Wastra sejarah Tamil Nadu yang penuh warna melangkah jauh melangkaui era Sangam yang gemilang. Selepas gangguan yang disebabkan oleh serangan Kalabhra, satu lembaran baru terbentang, menandakan kebangkitan empayar-empayar yang perkasa dan semangat budaya Tamil yang terus utuh.

Tempoh imperial, yang merangkumi kira-kira dari abad ke-3 Masihi hingga abad ke-13 Masihi, menyaksikan kebangkitan dinasti-dinasti berkuasa seperti Pallava, Chola, Pandya, dan Chera. Empayar-empayar ini menakluki wilayah yang luas, membentuk rangkaian laluan perdagangan yang menghubungkan mereka ke tanah-tanah yang jauh. Perdagangan maritim yang meluas berkembang, dengan pedagang-pedagang Tamil menguasai laluan laut dari Asia Tenggara ke Empayar Rom, bertukar-tukar rempah ratus, tekstil, dan batu permata. Naungan empayar-empayar ini mencetuskan zaman kegemilangan bagi seni. Dinasti Pallava, misalnya, meninggalkan kesan yang mendalam dengan seni bina Pallava yang tersendiri, dilambangkan oleh Kuil Shore yang menawan di Mahabalipuram, Tapak Warisan Dunia UNESCO. Wangsa Chola yang terkenal dengan pentadbiran pusat yang cekap dan tentera laut yang digeruni, turut mencapai kemajuan seni yang ketara. Kehebatan seni bina mereka terserlah melalui Kuil Brihadisvara yang megah di Thanjavur.
### Pasca Imperial
Walau bagaimanapun, abad ke-13 Masihi menandakan titik perubahan. Empayar-empayar yang dahulunya kuat mula merosot, akur kepada serangan dari utara oleh Kesultanan Delhi dan Empayar Mughal. Pergolakan dalaman  semakin melemahkan pegangan mereka. Namun, semangat budaya Tamil enggan pupus. Di bawah pemerintahan kuasa-kuasa wilayah seperti Nayak dan Kesultanan Madurai, bahasa dan tradisi Tamil terus berkembang. Dinasti Nayak, sebagai contoh, merupakan penaung seni bina Dravidian yang tersendiri, terbukti melalui kompleks istana Raja Tirumalai Nayak yang menakjubkan di Madurai. Kesultanan Madurai, sebaliknya, memberikan sumbangan yang signifikan kepada perkembangan kesusasteraan Islam Tamil.

## Taburan Geografi

### Tamil India
Hampir keseluruhan orang Tamil India tinggal di Tamil Nadu. Orang Tamil juga merupakan etnik majoriti di Wilayah Kesatuan Puducherry, bekas koloni Perancis tetapi kini di bawah pemerintahan India. Selain itu satu perenam penduduk Kepulauan Andaman dan Nicobar adalah etnik Tamil.
Orang Tamil juga boleh didapati di bahagian-bahagian lain India seperti di negeri Karnataka (2.9juta), Maharashtra (1.4 juta), Andhra Pradesh (1.2 juta), Kerala (0.6 juta) dan Delhi (0.1 juta)
### Orang Tamil Sri Langka
Orang Tamil di Sri Langka boleh dibahagi kepada dua iaitu Tamil Sri Langka dan Orang Tamil dari India. Kebanyakan orang Tamil Sri Langka tinggal di utara dan timur Sri Langka serta di Bandaraya Colombo. 
### Diaspora Tamil
Lihat Juga: Diaspora Tamil

**Diaspora Tamil** adalah kumpulan demografi orang Tamil India atau Sri Lanka  yang telah menetap di bahagian-bahagian lain di dunia. Populasi diaspora Tamil boleh didapati di Malaysia, Singapura, Indonesia, Tebing Barat , Réunion, Afrika Selatan,  Mauritius, Seychelles, Fiji, Guyana, Burma, Trinidad and Tobago, Perancis, Europe, Australia, kanada dan Amerika Syarikat. Semanjak kurun ke-18, Orang Tamil dibawa hijrah ke Empayar British lain sebagai buruh kasar dan pegawai kerajaan. Selain itu, ahli perniaga Tamil juga berhijrah ke Afrika Timur dan Myanmar. Rakyat Tamil di Singapura dianggap etnik tamil yang paling berjaya. Salah satu contoh ialah kejayaan menjadikan Bahasa Tamil sebagai bahasa rasmi negara tersebut walaupun hanya 4.2% rakyat Singapura fasih berbahasa Tamil. Kini, banyak golongan profersional etnik Tamil, khususnya pakar IT telah berhijrah ke Eropah dan Amerika Syarikat

## Budaya
### Bahasa dan Kesusasteraan

Orang Tamil mempunyai perasaan yang kuat terhadap bahasa Tamil, yang sering dihormati dalam kesusasteraan sebagai "*Tamil̲an̲n̲ai*", "ibu Tamil". Seperti bahasa-bahasa India selatan lain, Bahasa Tamil berasal dari keluarga Bahasa Dravidia, yang tidak berkaitan dengan bahasa-bahasa Indo-Eropah utara India. Bahasa Tamil juga bebas dari pengaruh Sanskrit dan banyak mengekalkan ciri-ciri Proto-Dravidia. Tetapi Bahasa Tamil yang digunakan pada masa moden ini banyak mengunakan kata pinjaman dari Bahasa Inggeris dan Sanskrit. Kesusasteraan Tamil dianggap unik dan diiktiraf sebagai bahasa klasik oleh kerajaan India.

### Seni tampak dan seni bina
Kebanyakan seni klasik Orang Tamil bertemakan keagamaan dan biasanya berpusat kepada agama Hindu, walaupun unsur agama adalah selalunya hanya satu cara untuk mewakili universal dan sekali-sekala kemanusiaan. Lukisan Tanjore adalah bentuk lukisan Tamil yang sangat penting dan ia dilahirkan di Thanjavur semasa kurun ke-9. Arca Tamil terdiri daripada ukiran batu yang elegan di kuil ke ikon gangsa dengan perincian yang indah. Gangsa dari zaman pertengahan Chola dianggap salh satu sumbangan yang terbesar kepada seni dunia.
### Masakan Tamil

Masakan Tamil menawarkan hidangan vegetarian dan bukan vegetarian. Sesetengah masyarakat Tamil mengamalkan pemakanan vegetarian atas sebab agama.ef>Historical Dictionary of the Tamils, Vijaya Ramaswamy, Scarecrow Press, 22 May 2007.Nasi menjadi makanan utama dimakan bersama kari vegetarian dan bukan vegetarian.  Secara tradisi, masyarakat Tamil makan sambil duduk di atas lantai dan hidangan dihidangkan di atas daun pisang.  Makanan tradisi dimakan menggunakan tangan kanan.  Hidangan seperti tose , idli dan vadai dimakan bersama sambar, chutney atau bersama sambal kelapa di Sri Lanka.
## Agama
Sebanyak 88% rakyat Tamil Nadu beragama Hindu. Agama Kristian dan Islam masing-masing mencatakan 6% dan 5.5%.

## Notakaki

## Rujukan

* Bowers, F. (1956). *Theatre in the East - A Survey of Asian Dance and Drama*. New York: Grove Press.
* Casson, L. (1989). *The Periplus Maris Erythraei: Text with Introduction, Translation and Commentary*. Princeton, Princeton University Press.  ISBN 0-691-04060-5.
* Chaitanya, Krishna (1971). *A history of Malayalam literature*. New Delhi: Orient Longman.  	ISBN 81-250-0488-2.
* Coomaraswamy, A.K. (1946). *Figures of Speech or Figures of Thought*.  London: Luzac & Co.
* Gadgil, M. & Joshi, N.V. & Shambu Prasad, U.V. & Manoharan, S. & Patil, S. (1997). "Peopling of India." In D. Balasubramanian and N. Appaji Rao (eds.), *The Indian Human Heritage*, pp.100–129. Hyderabad: Universities Press.  ISBN 81-7371-128-3.
* Hart, G.L. (1975). *The Poems of Ancient Tamil: Their Milieu and their Sanskrit Counterparts*.  Berkeley: University of California Press.  ISBN 0-520-02672-1.
* Hart, G.L. (1979). "The Nature of Tamil Devotion."  In M.M. Deshpande and P.E. Hook (eds.), *Aryan and Non-Aryan in India*, pp. 11–33. Michigan: Ann Arbor.  ISBN 0-89148-014-5.
* Hart, G.L. (1987). "Early Evidence for Caste in South India." In P. Hockings (ed.), *Dimensions of Social Life: Essays in honor of David B. Mandelbaum*.  Berlin: Mouton Gruyter.
* Mahadevan, Iravatham (2003). *Early Tamil Epigraphy from the Earliest Times to the Sixth Century A.D. Cambridge, Harvard University Press*. ISBN 0-674-01227-5.
* Parpola, Asko (1974). "On the protohistory of the Indian languages in the light of archaeological, linguistic and religious evidence: An attempt at integration."  In van Lohuizen, J.E. de Leeuw & Ubaghs, J.M.M. (eds.), *South Asian Archaeology 1973*, pp. 90–100. Leiden: E.J. Brill.
* Parpola, Asko (2003). *Deciphering the Indus script* (2nd ed.). Cambridge: Cambridge University Press. ISBN 0-521-79566-4.
* Pillai, Suresh B. (1976). *Introduction to the study of temple art*.  Thanjavur: Equator and Meridian.
* Ramaswamy, Sumathi (1998).  *Passions of the Tongue: language devotion in Tamil India 1891–1970*.  Delhi: Munshiram. ISBN 81-215-0851-7.
* Sastri, K.S. Ramaswamy (2002).  *The Tamils: The People, Their History and Culture*, Vol. 1: *An Introduction to Tamil History and Society*.  New Delhi: Cosmo Publications. ISBN 81-7755-406-9.
* Sharma, Manorama (2004).  *Folk India: A Comprehensive Study of Indian Folk Music and Culture*,  Vol. 11: *Tamil Nadu and Kerala*.  New Delhi: Sundeep Prakashan. ISBN 81-7574-141-4.
* Sivaram, Rama (1994).  *Early Chola Art: Origin and Emergence of Style*.  New Delhi: Navrang.  ISBN 81-7013-079-4.
* 
* Suryanarayan, V. (2001). "In search of a new identity", *Frontline* 18(2).
* Swaminatha Iyer, S.S. (1910). *A Brief History of the Tamil Country*, Part 1: *The Cholas*. Tanjore: G.S. Maniya.
* Varadpande, M.L. (1992). *Loka Ranga: Panorama of Indian Folk Theatre*.  New Delhi: Abhinav Publications.  ISBN 81-7017-278-0.
* Wells, Spencer (2002). *The Journey of Man: A Genetic Odyssey*. Princeton University Press.
* Zvebil, K. (1974).  *The Smile of Murugan: On Tamil Literature of South India*.  Leiden: Brill.  ISBN 90-04-03591-5.
* Indrapala, K (2007). *The evolution of an ethnic identity: The Tamils of Sri Lanka*. Colombo:Vijitha Yapa. ISBN 978-955-1266-72-1.

### Data populasi
Semua data populasi telah diambil dari Ethnologue, dengan pengecualian data bagi Sri Lanka, yang diambil dari laman web "CIA World Factbook's Sri Lanka"  .

## Pautan luar
*  Seratus orang Tamil pada abad ke-20